Barnas Holmenkolldag

Barnas Holmenkolldag  er en årlig skidag som arrangeres i mars i Holmenkollen skianlegg, som arrangeres av Foreningen til Ski-Idrettens Fremme (Skiforeningen) i Oslo. Dagen har blitt arrangert siden 1973 som en del av Holmenkollen skifestival.

En kan velge mellom 3 ulike løyper. Harepus er 250 meter og passer for barn i alderen 4 – 5 år. Bamse er 1000 meter og passer for barn i alderen 6-8 år. Elgløypa er 3000 meter og passer til barn i alderen 9 – 12 år.

Det er ingentidtakning og alle barn får premie når de kommer i mål.

I 2002 satte Barnas Holmenkolldag verdensrekord med oppunder 10 000 barn i arenaen. Denne rekorden står fortsatt i Guinness rekordbok,og arrangementet har fortsatt tittelen "verdens største barneskirenn".

Holmenkollen nasjonalanlegg er under utbygging i perioden april 08 – mars 2010. Derfor ble Barnas Holmenkolldag flyttet til Frognerparken i 2009. Opp mot 7000 barn deltok og over 20 000 mennesker var innom parken.

Kategori:Norsk skisport
Kategori:Sportsarrangementer i Holmenkollen
Kategori:Norsk barnekultur